Роден е на 29 януари 1935 година в Забржех, Чехословакия (днес Чехия). От малък се интересува от астрономия. Следва физика в Масариковия унивеситета в Бърно и във Физико-математическия факултет на Карловия университет в Прага. По-късно е аспирант към Института по астрономия на Чехословашката академия на науките. По това време публикува първия си значим научен труд – „Каталог на галактическите планетарни мъглявини“ ("Catalogue of Galactic Planetary Nebulae", 1967). След съветската окупация на Чехословакия решава да остане в Хамбург, където е бил на дългосрочен стаж в местната обсерватория. Преподава в Хамбургския университет, работи последователно в Хамбургската обсерватория, както и в обсерватории в Испания и Чили.